Brumbies smaak glorie teen Reds | Netwerk24
Kroonstad-boere radeloos oor honde wat vee, wild verskeur
'n Boer van die Kroonstad-omgewing het Woensdagoggend uit radeloosheid in die dorp gaan parkeer met die karkasse van twee dragtige skaapooie wat op sy bakkie gedrapeer is om die aandag te vestig op die skade wat honde boere berokken.
Dobson kondig Donderdagmiddag eers sy span aan, maar Netwerk24 het betroubaar verneem dat Willemse op losskakel sal begin.
Jake het lekker lostrio-kopseer
Wanneer dit werk, torring jy nie daaraan nie.
Wanneer die kleiner partye kop uitsteek
Is die vorming van 'n groot getal nuwe politieke partye 'n unieke plaaslike verskynsel? Pieter Labuschagne kyk na die internasionale tendense rondom die stigting van nuwe, klein partye in gevestigde en ontluikende demokrasieë.
KYK: Op hoeveel swart steun kan Trump reken?
Beteken die steun van twee bekende kletsrymers dat jong swart mans hulle in aanstaande week se Amerikaanse presidentsverkiesing by Donald Trump gaan skaar, vra Sam Fulwood III.
The Donald veg om oorlewing
Soos Leopold Scholtz Woensdag in Volksblad sê: Of Donald Trump of Joe Biden die Amerikaanse presidensiële verkiesing Dinsdag wen, is vir Suid-Afrika om't ewe. Vir die VSA is ons 'n nul op die kontrak.
Brumbies smaak glorie teen Reds
Deur Wim Pretorius 19 September 2020 13:42
Die Brumbies vier Tom Banks se drie in die tweede helfte van die Superrugby AU-reeks se eindstryd. Foto: Getty Images
Ofskoon die telling op 'n taai affêre dui, was dit meestal die wenspan wat al die speelwerk gedoen het, terwyl die Reds deurlopend hul eie grootste vyand was en gesukkel het om waardevolle momentum te bou.
Die Brumbies sal wonder hoe hulle toegelaat het om sake so naby te laat kom nadat hulle in 'n stadium met 28-13 voorgeloop het.
Teen die tyd toe die Reds-vleuel Filipo Daugunu koelkas toe gestuur is vir 'n gevaarlike plettervat, het dit gelyk of die skrif aan die muur was vir die Reds.
Die daaropvolgende 15 minute het egter aan die Reds behoort met die Brumbies wat slordig begin raak het.
'n Strafdoel deur O'Connor en 'n drie deur die slot Angus Blyth het die span skielik weer binne trefafstand gebring, maar die Brumbies sal dankbaar wees dat die feit dat hy nader aan die einde sy konsentrasie verloor het hom nie duur te staan gekom het nie.
Die Reds sou teen die omdraaislag self kopgekrap het oor hoe op dees aarde hulle steeds binne trefafstand was ná hul swak vertoning, met die telling in daardie stadium 15-13 in die Brumbies se guns.
Met die Reds se dissipline wat deurlopend gelol het en die span wat net eenvoudig geen struktuur in hul spel gehad het nie, het die Brumbies in byna elke aspek oorheers.
Folau Fainga'a het sy tiende drie in opeenvolgende seisoene gedruk toe die Brumbies-pak oor die lyn gestoot het nadat die Reds se dissipline hulle vir die soveelste keer in die steek gelaat het.
Die buitesenter Tevita Kuridrani het uiteindelik hierdie seisoen die peil gewys wat van hom 'n gevreesde naam in rugbykringe gemaak het. Met twee kraglopies was hy deurslaggewend in die aanloop tot Andy Muirhead se drie.
Die Brumbies het verskeie van die Reds se balle in die lynstane gegaps, met Brandon Paenga-Amosa wat 'n nagmerrie beleef het en nie sy springers kon vind nie. Hy het teen die derde minuut van speeltyd reeds twee keer in die lynstaan drooggemaak met sy ingooie.
Dan het die besoekers ook swaar geleef by die afbreekpunte.
Die enigste rede vir hoop in die eerste helfte was 'n stukkie individuele briljantheid deur die regtervleuel Jordan Petaia wat bresse geslaan het om die agtsteman Harry Wilson weg te stuur om te gaan druk.
Die een aspek van die spel wat wel aan die Reds behoort het, was in die skrums, waar die Brumbies harde bene gekou het.
Nietemin kon die span van Canberra vasbyt in sy eerste Super-eindstryd teen die Reds sedert hy in 2001 ook baas was.
Brumbies 28 (15): Drieë: Folau Fainga'a, Andy Muirhead, Tom Banks. Doelskoppe: Noah Lolesio (2). Strafdoele: Lolesio (2). Skepdoel: Lolesio.
Reds 23 (13): Drieë: Harry Wilson, Angus Blyth. Doelskoppe: James O'Connor (2). Strafdoele: O'Connor (3).